अन्तरा-शब्दशक्ति की संस्थापिका डॉ प्रीति सुराना ने बताया कि आयोजन का मुख्य उद्देश्य हिन्दी के लेखन को प्रोत्साहित करना है, ताकि उत्कृष्ट लेखन होता रहे । इनके अतिरिक्त हिन्दीग्राम के संस्थापक डॉ.अर्पण जैन ‘अविचल’ ने हिन्दी हस्ताक्षर करने हेतु लोगो में जागरुकता के साथ ही हिन्दी साहित्य के सारथियों को सम्मानित करने का प्रयोजन बताया । हिन्दी के प्रचार के साथ संस्था हिन्दी को राष्ट्रभाषा बनाने हेतु प्रतिबद्ध है व देशभर में हस्ताक्षर बदलो अभियान का संचालन कर रही है । इस आयोजन में देश के करिब 120 साहित्यकार शामिल होंगे जिनका सम्मान होना है। साहित्यकारों के सम्मान के अतिरिक्त 9 पुस्तकों का भी विमोचन होगा। उक्त जानकारी संस्थान के संवाद सेतु रोहित त्रिवेदी ने दी ।